CELEX: 62010CN0466
Language: mt
Date: 2010-09-27 00:00:00
Title: Kawża C-466/10: Rikors ippreżentat fis- 27 ta’ Settembru 2010 — Il-Kummissjoni Ewropea vs Ir-Repubblika Ellenika

20.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 317/25
            
         Rikors ippreżentat fis-27 ta’ Settembru 2010 — Il-Kummissjoni Ewropea vs Ir-Repubblika Ellenika
   (Kawża C-466/10)
   ()
   2010/C 317/44
   Lingwa tal-kawża: il-Grieg
   
      Partijiet
   
   
      Rikorrenti: Il-Kummissjoni Ewropea (rappreżentanti: M. Patakia u D. Kuhovec)
   
      Konvenuta: Ir-Repubblika Ellenika
   
      Talbiet tal-parti rikorrenti
   
   
               —
            
            
               tikkonstata li bl-użu tal-proċedura negozjata mingħajr pubblikazzjoni minn qabel ta’ avviż ta’ kuntratt għall-amministrazzjoni tal-iskart mediku perikoluż li jista’ jinfetta provenjenti mill-istabbilimenti tas-saħħa li jidħlu fil-kompetenza tal-Ewwel D.Y.P.E. (Amministrazzjoni Reġjonali tas-Saħħa) ta’ Attica, ir-Repubblika Ellenika naqset mill-obbligi tagħha skont l-Artikolu 28 tad-Direttiva 2004/18/KE, sa fejn ma ġewx sodisfatti l-kundizzjonijiet ta’ ebda waħda mill-eċċezzjonijiet previsti fl-Artikolu 31 tad-direttiva u, b’mod partikolari, il-kundizzjonijiet tal-Artikolu 31(1)(ċ) li jiġġustifikaw deroga għar-regola ġenerali u l-użu tal-proċedura eċċezzjonali prevista fl-artikolu inkwistjoni;
            
         
               —
            
            
               tikkundanna lir-Repubblika Ellenika għall-ispejjeż.
            
         
      Motivi u argumenti prinċipali
   
   
               (1)
            
            
               Wara lment li ġie mibgħut lilha, il-Kummissjoni Ewropea eżaminat l-avviż tal-kummissjoni għall-provvisti sanitarji għall-parteċipazzjoni f’sejħa għal offerti permezz ta’ proċedura negozjata mingħajr pubblikazzjoni minn qabel ta’ avviż ta’ kuntratt għall-amministrazzjoni tal-iskart mediku perikoluż li jista’ jinfetta provenjenti mill-istabbilimenti tas-saħħa li jidħlu fil-kompetenza tal-Ewwel D.Y.P.E. (Amministrazzjoni Reġjonali tas-Saħħa) ta’ Attica.
            
         
               (2)
            
            
               Il-Kummissjoni tfakkar li l-pubblikazzjoni ta’ avviż ta’ kuntratt b’kundizzjonijiet ċari u ferm definiti hija bħala regola ġenerali obbligatorja, u li l-proċedura negozjata mingħajr pubblikazzjoni minn qabel ta’ avviż ta’ kuntratt hija awtorizzata biss b’mod eċċezzjonali, fil-każijiet preċiżi li huma stabbiliti fl-Artikolu 30 u 31 tad-Direttiva 2004/18/KE u li għandhom ikunu s-suġġett ta’ interpretazzjoni stretta, filwaqt li l-oneru tal-prova relattiv għall-fatt li jeżistu ċirkostanzi eċċezzjonali li jiġġustifikaw deroga jinsab effettivament fuq dak li jinvoka d-dispożizzjonijiet inkwistjoni.
            
         
               (3)
            
            
               F’dan ir-rigward, il-Kummissjoni tqis li mill-avviż inkwistjoni jirriżulta li, għalkemm l-awtorità kontraenti invokat il-proċedura eċċezzjonali prevista fl-Artikolu 31(1)(ċ) tad-Direttiva 2004/18/KE, din ma pprovatx li l-kundizzjonijiet previsti mid-dispożizzjoni inkwistjoni kienu sodisfatti u kienu jiġġustifikaw li jsir użu minn din il-proċedura.
            
         
               (4)
            
            
               Il-Kummissjoni tqis li meta għamlet użu mill-proċedura negozjata mingħajr pubblikazzjoni minn qabel ta’ avviż ta’ kuntratt, l-awtorità kontraenti naqset mill-obbligi tagħha skont l-Artikolu 28 tad-direttiva, sa fejn ma ġewx sodisfatti l-kundizzjonijiet ta’ ebda waħda mill-eċċezzjonijiet previsti fl-Artikolu 31 tad-direttiva u, b’mod partikolari, il-kundizzjonijiet tal-Artikolu 31(1)(ċ) li jiġġustifikaw deroga għar-regola ġenerali u l-użu tal-proċedura eċċezzjonali prevista fl-artikolu inkwistjoni.